EkBass/fiwiki-20250220-pages-articles huggingface dataset:
Boystown

Boystown oli pimeän verkon sivusto, joka kuului suurimpiin kansainvälisiin lapsipornon jakelualustoihin. Siellä oli yli 400 000 rekisteröitynyttä käyttäjää ennen sen sulkemista vuonna 2019.Police bust dark web child porn site used by more than 400,000 members CBS News 3.5.2021, viitattu 21.8.2023 Boystown perustettiin kesäkuussa 2019. Se oli jaettu foorumialueeseen ja kahteen chatpalveluun.Gabriel Geiger, Europol Just Took Down One of the World’s Largest Dark Web Child Porn Sites Vice 3.5.2021, viitattu 21.8.2023 Sisvutoa käytettiin lasten – useimmiten poikien – pornografisten kuvien ja videoiden vaihtamiseen ja katseluun. Materiaalia oli jopa taaperoikäisiin kohdistetusta seksuaalisesta hyväksikäytöstä. Saksan poliisi tutki alustaa, sen ylläpitäjiä ja sen käyttäjiä kuukausien ajan yhteistyössä Europolin sekä Alankomaiden, Ruotsin, Australian, Yhdysvaltain ja Kanadan viranomaisten kanssa. Huhtikuussa 2021 Boystown-tutkinnan tiimoilta pidätettiin neljä miestä. 40-vuotiaan miehen Paderbornista, 49-vuotiaan miehen Münchenistä ja 58-vuotiaan Paraguayssa asuneen pohjoissaksalaisen miehen katsottiin ylläpitäneen sivustoa ja jakaneen rekisteröityneille käyttäjille neuvoja viranomaisten välttelystä. Neljäs pidätetty oli 64-vuotias hampurilaismies, jota pidettiin yhtenä aktiivisimmista käyttäjistä ja jota syytettiin yli 3 500:sta sivustolle tehdystä jaosta. Pidätysten yhteydessä tutkittiin seitsemän rakennusta Saksassa ja Boystown-sivusto suljettiin. Boystownia aiemmin suuren mittakaavan viranomaisoperaatio oli kohdistettu Playpen-nimiseen lapsipornoalustaan. == Lähteet == Luokka:Saksalaiset verkkosivustot Luokka:Lapsiporno Luokka:Vuoden 2019 rikokset Luokka:Tor-piilopalvelut
Aki Ekqvist

Aki Ekqvist on suomalainen muusikko ja tuottaja. Ekqvist tunnetaan parhaiten vuonna 2017 perustetun bileduon, Pasi ja Anssin, laulaja/lauluntekijä- kitaristina. Ekqvist aloitti musiikin harrastamisen kuuden vuoden ikäisenä. Hän osaa soittaa kitaran lisäksi rumpuja ja saksofonia.https://lauritahka.fi/keikkakasvo-kiertuemanageri-kitarateknikko- aki-ekqvist/ Vuodesta 2002 ainakin vuoteen 2006 Ekqvist vastasi rumpujen soitosta K.L.L.R.N.R.C eli Kapteeni Lammisen Lentävä Rock N Roll Cirkus -nimisessä kokoonpanossa.https://kllrnrc.tripod.com/id5.html Hän aloitti musiikkiopinnot (kaupallinen musiikki ja digitaalisen musiikin käsittely) Pirkanmaan ammattikorkeakoulussa vuonna 2004, ja siellä hän tapasi ensimmäisen kerran nykyisen aisaparinsa Joonas Naskalin. Vaikka jo silloin he saivat aikaan yhteistä materiaalia ja keikkailuakin, tiet erkanivat seuraavaksi kymmeneksi vuodeksi.https://www.heili.fi/mediatiedot/item/5761-kolme-ja-puoli- minuuttia-viihdetta Sinä aikana Ekqvist ehti toimia muun muassa kiertuemanagerina ja kitarateknikkona Lauri Tähkän taustajoukoissa.https://lauritahka.fi/keikkakasvo-kiertuemanageri- kitarateknikko-aki-ekqvist/ Vuodesta 2007 vuoteen 2012 hän soitti rumpuja Nuoret Vihaiset Miehet -yhtyeessä. Vuonna 2017 hän perusti kolmen muun tuottajan (Joonas Naskali, Mikael Forsby, Jaakko Kääriäinen) kanssa Saumaa Records -yhtiön.https://riffi.fi/artikkelit/haastattelut/saumaa-records- nykyajan-meininki%C3%A4 Samana vuonna edellä mainitun tuottajakollegan ja entisen opiskelukaverin, Naskalin, kanssa syntyi rap-duo nimeltään Pasi ja Anssi. Kokonaisvaltaisen Pasi ja Anssin diskografian työstämisen lisäksi Ekqvist on miksannut ja äänittänyt albumin yhtyeille Dö, SPRGM, Sata Kaskelottiahttps://satakaskelottia.fi/?page_id=469 ja Black Crucifixionhttps://www.discogs.com/artist/1157090-Aki-Ekqvist. Miksauksen ja tuottamisen ohella hän myös soitti rumpuraidat kappaleisiin "Ehjä" ja "Minä olen tässä" Mikko Harjun "Sinä olet elämä"-albumille. Muita kappaleita, joiden säveltämisessä hän on ollut mukana: *Oku Luukkainen/Jussi Selo - "Viimeinen ilta" *Petri Nygård - "Yhet vielä" & "POISPOISPOIS" *Portion Boys - "Lännen nopein mies" *Teflon Brothers - "Morjensta pöytään!" https://www.allmusic.com/artist/aki-ekqvist-mn0002652834/credits?1692611307488 == Lähteet == Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Britannian kansalaisuus

Britannian kansalaisuus on Yhdistyneen kuningaskunnan ja yksittäisen henkilön välinen laillinen suhde. Maassa noudatetaan sekaisin sekä ius soli- että ius sanguinis -periaatetta. == Kansalaisuuden saaminen syntymällä == Ennen vuotta 1983 kaikki Britanniassa syntyneet saivat maan kansalaisuuden huolimatta vanhempien kansalaisuudesta. Tämän jälkeen syntyneistä lapsista saavat Britannian kansalaisuuden vain ne, joiden vanhemmista vähintään yhdellä on Britannian kansalaisuus tai pysyvä oleskelulupa. == Kansalaisuuden saaminen hakemuksella == Hakemuksen perusteella Britannian kansalaisuuden voi saada, mikäli hakija täyttää seuraavat ehdot: * asunut Britanniassa viisi vuotta * on toistaiseksi voimassa oleva oleskelulupa (vähintään 12 kuukautta ennen hakemusta) * ei ole ollut poissa maasta yli 450 päivää viimeisen viiden vuoden aikana, eikä yli 90 päivää viimeisen vuoden aikana * vähintään 18-vuotias * osaa puhua joko englantia, kymriä tai gaelia * aikoo asua Britanniassa jatkossakin * läpäissyt kansalaisuuskokeen * on hyvämaineinen. Britannian kansalaisen kanssa naimisissa oleva voi hakea kansalaisuutta kolmen vuoden maassa asumisen jälkeen. == Kaksoiskansalaisuus == Britannia hyväksyy kaksoiskansalaisuuden. == Lähteet == Luokka:Kansalaisuus Luokka:Yhdistyneen kuningaskunnan laki
Elmar Granlund

Elmar Edvard August Granlund (17. maaliskuuta 1899 – 16. kesäkuuta 1936) oli suomalainen lasi- ja keramiikkataiteilija. Granlund työskenteli mallipiirtäjänä Riihimäen lasitehtaalla ja keraamikkona Arabialla. Keramiikassaan hän käytti paksua, samotoitua kivitavaraa, joka lasitettiin kaasu-uunissa. Hän kuoli 37-vuotiaana liikenneonnettomuudessa. Granlundia pidettiin erittäin lupaavana ja persoonallisena keraamikkona, jonka kaikki työt otettiin mukaan vuonna 1948 avattuun Arabian keramiikkamuseoon. Hän menestyi myös monissa tuotemuotoilu- ja valokuvauskilpailuissa ja toimi valokuvaajana Anton Podworskyn ateljeessa. ==Lähteet== Luokka:Vuonna 1899 syntyneet Luokka:Vuonna 1936 kuolleet Luokka:Suomalaiset keramiikkataiteilijat Luokka:Suomalaiset lasitaiteilijat Luokka:Suomalaiset valokuvaajat
Asker

Asker on kunta Norjassa Akershusin läänissä. Se perustettiin vuonna 2020 yhdistämällä entiset Askerin, Hurumin ja Røykenin kunnat. Vuoden 2022 alussa Askerissa oli 96 088 asukasta. ==Lähteet== ==Aiheesta muualla== * Kunnan verkkosivut *
Kirjallisuusvuosi 1709

Kirjallisuusvuosi 1709 käsittelee vuoden 1709 tärkeitä kirjallisuuden tapahtumia, uutisia ja julkistuksia. == Tapahtumia == * Robinson Crusoen tarinan esikuva Alexander Selkirk pelastettiin Juan Fernándezin saarilta. * Ruotsalainen kirjailija Gustaf Adlerfelt kaatui Pultavan taistelussaSvenskt biografiskt handlexikon. ja Philip Johan von Strahlenberg joutui sotavankeuteen, joka kesti 11 vuotta. * Englantilainen kirjailija Richard Steele perusti kolmesti viikossa ilmestyneen lehden The Tatler. == Julkaisuja == * Jacques Bénigne Bossuet - La Politique tirée de l'Écriture sainte (postuumi) * George Berkeley - Essay Towards a New Theory of Vision (psykologiaa) * Francis Hauksbee - Physico-Mechanical Experiments in Various Subjects (sähköön liittyviä kokeiluja) * Delarivier Manley - The New Atalantis (romaani) * Johan Possieth - Vera Via Vitae Eller En Rätt Wäg til thet Ewiga Lifet (hartauskirja) * Lordi Shaftesbury - Sensus Communis, an Essay on the Freedom of Wit and Humour (filosofiaa) * Lordi Shaftesbury - The Moralists, a Philosophical Rhapsody ==Lähteet== 1709 Luokka:1709
Baškirijan kansallispuisto

Baškirijan kansallispuisto on Venäjällä Uralvuoriston eteläosassa sijaitseva kansallispuisto. Puiston keskellä on vanhaa ja tiheää metsää. Puiston alueella on kalkkikivikallioita, joihin on muodostunut onkaloita ja luolia. Alueella on 30 luolaa, joihin kuuluu Uralin alueen suurin luola, Sumganin luola. Puiston alueella on myös Kuperlijan karstisilta ja maanalaisia jokia. Puiston alueella virtaavat joet Nuguš ja Belaja, joiden varrella on 150 metriä korkeita kallionseinämiä. Puiston alueella voi patikoida, ratsastaa, retkeillä luolissa tai harrastaa koskenlaskua. == Lähteet == Luokka:Venäjän kansallispuistot
Bjørge Lillelien

Bjørge Lillelien (29. maaliskuuta 1927 Røyken – 26. lokakuuta 1987 Oslo) oli norjalainen urheilutoimittaja ja -selostaja NRK:lla. Lillelien kirjoitti ylioppilaaksi vuonna 1945 ja muutti Yhdysvaltoihin, jossa hän opiskeli toimittajaksi Northwestern-yliopistossa Chicagossa. Hän työskenteli pari vuotta USA:ssa, kunnes palasi Norjaan ja aloitti filologian opinnot Oslon yliopistossa. Vuonna 1954 hänet palkattiin Fremtiden-lehteen, ja kolme vuotta myöhemmin hän siirtyi Norjan yleisradion palvelukseen. Squaw Valleyn talviolympialaisissa 1960 hänestä tuli NRK:n ensimmäinen varsinainen urheilutoimittaja. Lillelienistä tuli suosittu selostaja, joka eläytyi norjalaisten menestykseen tunteella. Hän kuoli syöpään 60-vuotiaana vuonna 1987. ==Lähteet== ==Aiheesta muualla== Luokka:Norjalaiset urheilutoimittajat Luokka:Urheiluselostajat Luokka:Vuonna 1927 syntyneet Luokka:Vuonna 1987 kuolleet
Tachymenoides

Tachymenoides on tarhakäärmeiden heimoon kuuluva käärmesuku, johon kuuluu laji Tachymenoides affinis sekä vuonna 2023 löydetty uusi laji Tachymenoides harrisonfordi, joka nimettiin näyttelijä Harrison Fordin mukaan. Molempia lajeja tavataan Perussa. == Lähteet == Luokka:Tarhakäärmeet
Gro Anita Schønn

Gro Anita Schønn (28. tammikuuta 1950 Drammen – 24. huhtikuuta 2001 Oslo) oli norjalainen poplaulaja. Hän oli kotoisin Røykenistä ja aloitti uransa 15-vuotiaana Sandie & The Shakemen -yhtyeessä. Schønnistä tuli 1970-luvun alussa suosittu käännöskappaleilla, joiden joukossa oli muun muassa Eviva España (1973). Vuoden 1980 jälkeen hän vetäytyi julkisuudesta. Gro Anita Schønn kuoli keuhkokuumeeseen 51-vuotiaana vuonna 2001. ==Lähteet== ==Aiheesta muualla== Luokka:Norjalaiset laulajat Luokka:Vuonna 1950 syntyneet Luokka:Vuonna 2001 kuolleet
Tšavaš Varmanen kansallispuisto

Tšavaš Varmanen kansallispuisto on Venäjällä Volgan keskijuoksulla sijaitseva kansallispuisto. Puiston metsistä osa on havumetsiä, osa sekametsiä ja osa tammimetsiä. Suurin osa puistosta on metsää, mutta alueella on myös aroa ja soita. Alueen pohjoisosassa virtaa joki Abanza ja länsiosassa virtaa joki Bedzna, jotka kohtaavat keskellä kansallispuistoa. Näillä joilla on useita sivujokia. Jokien ympärillä on mutkikkaita laaksoja ja tulvatasankoja. Puiston alueella esiintyy rusakoita, oravia, minkkejä, majavia, mäyriä ja pikkuvihersammakoita. Alueen joissa ja järvissä esiintyy särkikaloja, rantanuolijaisia ja taimenia. == Lähteet == Luokka:Venäjän kansallispuistot
Taito Kawata

Taito Goo Johannes Kawata (s. 1983) on suomalais-japanilainen elokuvaohjaaja. Taito Kawatan japanilainen isä oli nuorena vuorikiipeilijä. Hän päätyi 1970-luvulla Euroopan reissulla Suomeen ja hetkeksi aikaa töihin espoolaisravintolan narikkaan. Siellä hän tutustui tulevaan suomalaiseen vaimoonsa. Heidän poikansa Taito syntyi vuonna 1983. Kawatan isä oli ensimmäinen, joka toi Suomeen Nintendon käsikonsoleja. Taito Kawata viettikin suuren osan lapsuuttaan pelien, kuten Donkey Kongin parissa. Kawata tunnetaan Cocoa-mainoselokuvayhtiön perustajana ja nyt myös dokumentin JVG-elokuva: Vuodet ollu tuulisii -dokumentin toisena ohjaajana. Taito Kawatan ohjaama Dance Brothers on ensimmäinen suomenkielinen draamasarja, joka on päässyt maailmanlaajuiseen levitykseen Netflixissä. Mainoksien lisäksi Kawata on ohjannut runsaasti palkittuja musiikkivideoita artisteille kuten Elastinen, Gracias ja Ruudolf. == Lähteet == Luokka:Elävät henkilöt Luokka:Vuonna 1983 syntyneet Luokka:Suomalaiset elokuvaohjaajat
RR

RR voi tarkoittaa seuraavia: * RR, Via Karelia -matkailutien tunnus * RR, Rajalta Rajalle -hiihto * RR, luetteloissa: hyvin harvinainen (rarissima) * Ducati Desmosedici RR, Ducatin valmistama moottoripyörämalli * Jackson RR, Jackson Rhoads, kitaramalli.
Kirjallisuusvuosi 1708

Kirjallisuusvuosi 1708 käsittelee vuoden 1708 tärkeitä kirjallisuuden tapahtumia, uutisia ja julkistuksia. == Tapahtumia == * Pietari Suuren toimeenpanemassa kyrillisen kirjaimiston uudistuksessa poistettiin useita venäjän kielen kirjaimia kuten Ѱ. Käyttöön jäi 33 kirjainta. == Julkaisuja == * Herman Boerhaave - Institutiones medicae (fysiologiaa) * Nicolas Malebranche - Entretien d’un philosophe chrétien et d’un philosophe chinois sur l’existence et la nature de Dieu (filosofiaa) * Pierre Rémond de Montmort - Essay d'analyse sur les jeux de hazard (todennäköisyyslaskentaa) * Johann Gottfried Walther - Praecepta der musicalischen Composition * Giambattista Vico - La fine e il principio del mondo 1708 Luokka:1708
Joyce (nimi)

Joyce on muun muassa seuraavien henkilöiden etunimi: * Joyce Ballantyne (1918–2006), yhdysvaltalainen kuvittaja, tunnetun Coppertone-mainoksen tekijä * Joyce Banda (s. 1950), malawilainen poliitikko * Joyce Barkhouse (1913–2012), kanadalainen lastenkirjailija * Joyce Beatty (o.s. Hannah; s. 1950), yhdysvaltalainen poliitikko * Joyce Cary (1888–1957), irlantilainen kirjailija ja kuvataiteilija * Joyce Chepchumba (s. 1970), kenialainen kestävyysjuoksija * Joyce El-Khoury, libanonilais-kanadalainen oopperalaulaja * Joyce Johnson (s. 1935), yhdysvaltalainen kirjailija * Joyce King (1920–2001), australialainen pikajuoksija * Joyce Meyer (s. 1943), yhdysvaltalainen evankelista ja kirjailija * Joyce Silveira Moreno, Joyce (s. 1948), brasilialainen laulaja, kitaristi ja säveltäjä * Joyce Carol Oates, myös Lauren Kelly ja Rosamond Smith, (s. 1938), yhdysvaltalainen kirjailija * Joyce Randolph (1924–2024), yhdysvaltalainen näyttelijä * Joyce Sombroek (s. 1990), alankomaalainen maahockeypelaaja ja olympiavoittaja * Joyce Tafatatha (s. 1998), malawilainen uimari. Luokka:Etunimet
Pilvimuurista valo välähtää

Pilvimuurista valo välähtää on hengellinen laulu, joka kertoo Jeesuksen ylösnousemuksesta. Virren sävelmä on peräisin afroamerikkalaisesta ehtoollisvirrestä,Virsikirja.fi: Historiakuvaus ja sanoituksen on tehnyt Anna- Maija Raittila vuonna 1979. Laulu liitettiin evankelis-luterilaiseen virsikirjaan vuonna 1986 numerolla 104. Virsikirjassa laulu on D-duurin sävellajissa.Virsikirja.fi: Nuottikuva Laulu kuuluu pääsiäisvirsiin, vaikkakin alunperin se oli nuortenvirsissä. == Lähteet == * Virsikirja.fi 104 - Pilvimuurista valo välähtää ===Viitteet=== Luokka:Virret
Reima Jokinen

Reima Jokinen (s. 17. tammikuuta 1952 Tampere) on suomalainen teatterialan vaikuttaja ja johtaja. Jokinen toimii hallituksen puheenjohtajana Aleksanterin teatterissa, Tero Saarinen Companyssa, Riihimäen Teatterissa sekä Linnateatterin Dominossa. Jokinen sai teatterineuvoksen arvonimen vuonna 2023Reima Jokiselle myönnetty teatterineuvoksen arvonimi. == Ura == Varsinainen teatteriura alkoi vuonna 1977 Penniteatterissa. Vuodesta 1978 lähtien Jokinen on tehnyt tiivistä yhteistyötä ohjaaja Ritva Siikalan kanssa. Aleksanterin teatterista Jokinen on tarjonnut näyttämön Kassandran esityksille. Vuonna 1980 alkoi lähes kolmen vuosikymmenen mittainen yhteistyö Teatteri Avoimien Ovien perustajan Liisi Tandefeltin kanssa. Jokinen siirtyi Tampereelle vuonna 1982 ja työskenteli Tampereen työväenteatterissa, Teatteri 2000:ssa, Tampereen Teatterissa ja Pyynikin kesäteatterissa. Tampereella Jokinen aloitti yhdessä Esko Roineen kanssa Tampereen Teatterin toimintamallin uudistustyön. Vuonna 1999 Jokinen pyydettiin Helsingin kaupunginteatterin hallintojohtajaksi. Asko Sarkolan kanssa Jokinen jatkoi Tampereella aloittamaansa tuotantomallien kehittämistyötä. Hallintoalan ihmisenä hän antoi poikkeuksellisen ja merkittävän panoksen myös taiteellisella puolella ja oli mukana päättämässä ohjelmistosta ja miehityksestä. Jokinen nimitettiin vuonna 2002 UIT:n toimitusjohtajaksi. Vuonna 2005 hän käynnisti toiminnan Aleksanterin teatterissa ja vuonna 2008 Linnanmäen Peacock-teatterissa sekä Studio Krunikassa. Hän oli perustamassa Turun Linnateatteria ja teki 2010-luvulla yhteistyötä Oulun Teatteri Rion kanssa. Jokinen siirtyi Aleksanterin teatterin kokopäiväiseksi hallituksen puheenjohtajaksi vuonna 2013. Jokisen toiminta on ollut laaja-alaista taiteen eri aloilla ja järjestöelämässä. Hän on ollut vahvasti mahdollistamassa freelance-ryhmien ja vapaan kentän toimintaa erityisesti Aleksanterin teatterissa. == Tuotantoja == Jokisen merkittäviin tuotantoihin kuuluu mm. on Paavo Nurmi -ooppera, johon libreton kirjoitti Paavo Haavikko, sävelsi Tuomas Kantelinen ja ohjasi Kalle Holmberg. Helsingin kaupunginteatterissa Jokisen Lontoosta tuoma, menestynein tuotanto ja monella mittapuulla myös Suomen menestynein näytelmä kautta aikojen oli Lasse Pöystin, Ritva Valkaman, Kyllikki Forssellin ja Pentti Siimeksen tähdittämä Kvartetti. Teatteri 2000:ssa Jokinen tuotti mm. Max ja Moritz -musikaalin, jonka sävelsi Jukka Linkola ja Pertsa Reponen, esiintyjinä olivat Eija Ahvo, Susanna Haavisto ja Miitta Sorvali. Toiminnanjohtajana Pyynikin kesäteatterissa Jokinen käynnisti kirjailija, fil.tri Panu Rajalan ja ohjaaja Kalle Holmbergin kanssa Väinö Linna -produktioiden sarjan. == Yksityiselämä == Jokinen on naimisissa ja hänellä on kaksi lasta. == Lähteet == Luokka:Suomalaiset teatterialan ammattilaiset Luokka:Vuonna 1952 syntyneet Luokka:Elävät henkilöt
Luettelo Itä-Uudenmaan aluevaltuutetuista

Seuraavat henkilöt ovat toimineet Itä-Uudenmaan hyvinvointialueen aluevaltuutettuina: == Vaalikausi 2022–2025 == === Suomen Ruotsalainen Kansanpuolue === # Mikaela Nylander # Otto Andersson # Bernhard Edgren # Elin Blomqvist-Valtonen # Kaj Lindqvist # Tove Munkberg # Patrik Björkman # Marika Railila # Micaela Röman # Bodil Lund # Lotte-Marie Stenman # Frida Sigfrids # Tom Liljestrand # Charlotta Engblom # Mikael Karlsson # Pamela Stenberg # Pehr Sveholm # Hanna Lönnfors # Tom Sundbäck # Christoffer Hällfors === Kansallinen Kokoomus === # Heikki Vestman # Jorma Wiitakorpi # Pia Nurme # Satu Lindgren # Marja Manninen-Ollberg (2022–2023) ## Jeanette Broman (2023–) # Janne Lepola (2022) ## Mia Myllys (2022–) # Arto Kujala # Nina Uski # Nea Hjelt # Irmeli Hoffren # Tero Suominen # Silja Metsola # Riku Honkasalo === Suomen Sosialidemokraattinen Puolue === # Jenna Perokorpi # Marianne Korpi # Tapani Eskola # Arja Isotalo # Janne Turunen # Hannu Vihreäluoto # Jaakko Jalonen (2022) ## Marianne Korpi (2023–) # Anna-Mari Eloranta === Perussuomalaiset === # Kevin Servin # Jenni Lastuvuori # Ilkka Luusua # Juho Jäppilä === Vihreä liitto === # Marketta Mattila # Sanna Kivineva # Lilli Kahri # Pasi Siltakorpi === Suomen Keskusta === # Sanna Kurki # Kristian Forsman # Matti Pirhonen === Liike Nyt === # Roy Harkimo # Maria von Flittner === Suomen Kristillisdemokraatit === # Jere Riikonen # Tiina Sinkkonen === Vasemmistoliitto === # Leo Kylätasku === Itä-Uudenmaan hyvinvoinnin puolesta === # Anette Karlsson # Markus Pietikäinen == Lähteet == Itä-Uudenmaan aluevaltuutetut *
Luettelo Keski-Uudenmaan aluevaltuutetuista

Seuraavat henkilöt ovat toimineet Keski-Uudenmaan hyvinvointialueen aluevaltuutettuina: == Vaalikausi 2022–2025 == === Kansallinen Kokoomus === #Kalle Ikkelä #Helinä Perttu #Kimmo Behm #Sari Silventoinen #Mia Rundgren #Pihla Keto-Huovinen #Virpi Räty #Sanna Kervinen #Arto Hägg #Inka Utriainen #Annika Kokko #Pentti Puhakka #Jaakko Rainio #Pirjo Vainio #Willem van Schevikhoven #Andeliina Cieslak #Riina Mattila #Mari Simelius-Hulmi === Suomen Sosialidemokraattinen Puolue === #Eemeli Peltonen #Irma Pahlman #Pinja Perholehto #Tuija Linna-Pirinen #Sirkka Rousu #Aila Koivunen #Ulla-Mari Karhu #Antti Rinne #Pirjo Komulainen #Pirja Vitikka-Koponen #Tarja Vierikko #Heta Ravolainen-Rinne #Harri Lepolahti #Tuula Latosuo #Lassi Markkanen #Annina Nuutinen === Perussuomalaiset === #Jorma Piisinen (2022–2023) ## Tiina Karhunen (2023–) #Maiju Tapiolinna #Onni Rostila (2022–2023) ## Mika Timonen (2023–) #Ari Koponen #Satu Lampi #Arto Luukkanen #Arto Järvinen #Mari Valve #Henri Perälahti #Tom Boman === Suomen Keskusta === #Matti Vanhanen #Tarja Edry #Reijo Tilvis #Taneli Kalliokoski #Jaakko Haapamäki #Matti Korkiakoski #Johanna Tukiainen #Marja-Leena Laine #Anna-Liisa Lyytinen #Tapio Havula === Vihreä liitto === #Leni Niinimäki #Tiia Lintula #Sara Peltola #Annika Lappalainen === Vasemmistoliitto === #Olli Savela #Johanna Jokinen #Johanna Linna #Mimmi Launiala === Suomen Kristillisdemokraatit === #Reija Taupila #Mila Lehtonen === Valta kuuluu kansalle === #Seppo Hakulinen === Liike Nyt === #Kenneth Morelius === Sitoutumattomat === #Tuija Reinikainen #Jussi Salonen #Margita Winqvist == Lähteet == Keski-Uudenmaan aluevaltuutetut *
Fiskarsin radio- ja televisiomasto

Fiskarsin radio- ja televisiomasto on Fiskarsin ruukin läheisyydessä sijaitseva masto. Masto on rakennettu vuonna 1987 ja se on 228 metriä korkea. == Taajuudet == Kanavanippu A Taajuus, K32 562MHz Yle TV1, 1 Yle TV2, 2 MTV3, 3 Nelonen, 4 Yle Teema & Fem, 5 AVA, 13 onniTV, 33 Infokanava, 99 Kanavanippu B Taajuus, K24 498MHz Yle TV1 HD, 21 Yle TV2 HD, 22 Yle Teema&Fem; HD, 25 MTV3 HD, 23 Nelonen HD, 24 Estradi HD, 39 Kanavanippu C Taajuus, K46 674MHz TV5, 7 Kutonen, 10 TLC, 11 STAR Channel, 12 Frii, 15 National Geographic, 20 Hero, 14 IRR-TV, 16 == Katso myös == *Luettelo Suomen korkeimmista rakennelmista == Aiheesta muualla == * Digita: AntenniTV:n kartta ja saatavuus Luokka:Suomen radiomastot Luokka:Pohja
Luettelo Suomessa pesivistä pääskyistä ja kiitäjistä

Tämä on luettelo Suomessa pesivistä pääskyistä ja kiitäjistä. Suomessa pesii kolme pääskylajia sekä tervapääsky. Pääskyt kuuluvat pääskyjen heimoon ja varpuslintujen lahkoon ja tervapääsky kiitäjien heimoon ja kirsku- eli kiitäjälintujen lahkoon. Suomessa pesivät pääskyt ja kiitäjät sekä niiden pesimäkanta-arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Lahko Heimo Vähintään Keskimäärin Enintään Uhanalaisuusluokka Hirundo rustica Haarapääsky Varpuslinnut Pääskyt 97 000 110 000 130 000 vaarantunut (VU) Apus apus Tervapääsky Kiitäjälinnut Kiitäjät 75 000 100 000 150 000 erittäin uhanalainen (EN) Delichon urbicum Räystäspääsky Varpuslinnut Pääskyt 40 000 52 000 70 000 erittäin uhanalainen (EN) Riparia riparia Törmäpääsky Varpuslinnut Pääskyt 16 000 19 000 22 000 erittäin uhanalainen (EN) == Lähteet == Luokka:Luettelot linnuista Luokka:Suomen linnusto
Luettelo Suomessa pesivistä tikkalinnuista

Tämä on luettelo Suomessa pesivistä tikkalinnuista. Suomessa pesii seitsemän tikkalintulajia, joista käpytikka on runsaslukuisin. Suomessa pesivät tikkalinnut, niiden pesimäkanta-arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Dendrocopos major Käpytikka 230 000 290 000 530 000 elinvoimainen (LC) Dryocopus martius Palokärki 23 000 31 000 35 000 elinvoimainen (LC) Picoides tridactylus Pohjantikka 20 000 25 000 34 000 elinvoimainen (LC) Jynx torquilla Käenpiika 3 500 8 000 12 000 silmälläpidettävä (NT) Picus canus Harmaapäätikka 4 900 5 400 6 000 elinvoimainen (LC) Dendrocopos minor Pikkutikka 1 400 2 900 5 000 elinvoimainen (LC) Dendrocopos leucotos Valkoselkätikka 180 230 400 vaarantunut (VU) == Lähteet == Luokka:Luettelot linnuista Luokka:Suomen linnusto
Hemiarktinen vyöhyke

Hemiarktinen vyöhyke eli subarktinen vyöhyke on vaihettumisvyöhyke pohjois- boreaalisen vyöhykkeeen ja tundran välillä. Hemiarktinen vyöhyke alkaa Enontekiön luoteisosassa. Hemiboreaaliseen vyöhykkeeseen kuuluu myös Norjan Varangin niemimaan alue. Hemiarktisella vyöhykkeellä puusto on harvaa ja se on enimmäkseen tunturikoivua. Orohemiarktinen vyöhyke on tuntureiden muoto hemiarktisesta vyöhykkeestä, jota on Enontekiön luoteisosan lisäksi Utsjoella. Enontekiön luoteisosassa Iiton palsasuolla on palsoja eli turvekumpuja, joiden sisässä on ikiroutaa. == Lähteet == Luokka:Kasvillisuusvyöhykkeet
Luettelo Suomessa pesivistä uikkulinnuista

Tämä on luettelo Suomessa pesivistä uikkulinnuista. Suomessa pesii neljä uikkulintulajia, joista silkkiuikku on selvästi runsaslukuisin. Suomessa pesivät uikkulinnut, niiden pesimäkanta-arviot kuuden vuoden EU- raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Podiceps cristatus Silkkiuikku 32 000 36 000 40 000 silmälläpidettävä (NT) Podiceps grisegena Härkälintu 2 800 4 000 5 100 silmälläpidettävä (NT) Podiceps auritus Mustakurkku-uikku 2 500 2 700 3 000 erittäin uhanalainen (EN) Tachybaptus ruficollis Pikku-uikku 10 15 20 äärimmäisen uhanalainen (CR) == Lähteet == Luokka:Luettelot linnuista Luokka:Suomen linnusto
Pohjoisboreaalinen vyöhyke

Pohjoisboreaalinen vyöhyke on Pohjois-Amerikasta Siperiaan ulottuvan boreaalisen vyöhykkeen pohjoisin osa. Metsän pohjoisraja on riippuvainen ilmastosta ja ilmastonmuutokset vaikuttavat siihen erittäin herkästi. Suomessa pohjoisboreaalista vyöhykettä on Lapin leveysasteilla. Pohjoisboreaalisen vyöhykkeen alueita ovat Koillismaa, Metsä-Lappi ja Tunturi-Lappi. Pohjoisboreaalisella vyöhykkeellä ei ole juuri tundrakasvillisuutta tai vaivaiskoivua. Sen sijaan kasvillisuus on enimmäkseen kanervatyypin kangasmetsää ja kanervasoita. Pohjoisimpien tuntureiden alueella pohjoisboreaalinen vyöhyke rajautuu tuntureiden alaosiin. == Lähteet == Luokka:Kasvillisuusvyöhykkeet
Esa Tutti

Esa Tutti (s. 1. syyskuuta 1961, Turku) on suomalainen entinen jääkiekkohyökkääjä- ja valmentaja. Tutti edusti TPS:n riveissä liigakaudet 1980–1982, kunnes siirtyi I-divisioonaan, missä pelasi vuoteen 1992. Tuona aikana Tutti edusti Turun Tovereita, Joensuun Kiekko-Poikia ja Forssan Palloseuraa. Hän kuului I-divisioonan aikaan joukkueidensa kärkipelaajiin tehden 274 pistettä pelaamissaan 280:ssä ottelussa. Valmennustehtäviin kuuluu muun muassa TuTo:n apulaisvalmentajana 1992–93 ja 1998–1999. Myös Esa Tutin nuorempi veli Keijo pelasi jääkiekkoa I-divisioonassa. == Pelaajatilastot == Kausi Sarja Seura O M S P R 1980-1981 SM-liiga TPS 4 0 1 1 0 1981-1982 SM- liiga TPS 23 1 0 1 0 1982‑1983 I-divisioona FoPS 24 16 9 25 25 1983‑1984 I-divisioona TuTo 36 17 16 33 40 1984‑1985 I-divisioona TuTo 44 29 19 48 26 1985-1986 I-divisioona TuTo 41 15 15 30 37 1986-1987 I-divisioona JoKP 44 28 28 56 47 1987-1988 I-divisioona JoKP 44 25 16 41 14 1988-1989 I-divisioona TuTo 44 20 21 41 39 1991-1992 I-divisioona TuTo 3 0 0 0 6 Yhteensä I-divisioona 280 150 124 274 234 ==Lähteet== Luokka:Vuonna 1961 syntyneet Luokka:Suomalaiset jääkiekkoilijat Luokka:Suomalaiset jääkiekkovalmentajat Luokka:Elävät henkilöt
Marko Dmitrović

Marko Dmitrović (; s. 24. tammikuuta 1992 Subotica, Serbia) on serbialainen jalkapallomaalivahti. Hän edustaa Espanjan Primera Divisiónissa pelaavaa Sevillaa. == Seurajoukkueura == 6\. tammikuuta 2015 Dmitrović allekirjoitti 18 kuukauden sopimuksen englantilaisseura Charlton Athleticin kanssa.New goalkeeper signs, Pope departs on loan Charlton Athletic FC. Viitattu 22.8.2023. Hän pelasi ensimmäisen ottelunsa joukkueessa 24. tammikuuta 2015 vieraskentällä Wolverhampton Wanderersia vastaan.Wolves 0–0 Charlton BBC Sport. Viitattu 22.8.2023. 27\. heinäkuuta 2015 Dmitrović siirtyi yhden kauden kestävällä lainasopimuksella espanjalaisseura Alcorcóniin.El portero Marko Dmitrovic, nuevo refuerzo del Alcorcón Transfermarkt. Viitattu 22.8.2023. 7\. heinäkuuta 2016 noustuaan madridilaisjoukkueen ykkösmaalivahdiksi, Dmitrović teki seuran kanssa kolmivuotisen sopimuksen. 23\. kesäkuuta 2017 Dmitrović teki nelivuotisen sopimuksen baskiseura Eibarin kanssa.Marko Dmitrovic será jugador del Eibar hasta 2021 SD Eibar. Viitattu 22.8.2023. Hän pelasi ensimmäisen ottelunsa Espanjan pääsarjassa Primera Divisiónissa 21. elokuuta 2017 vieraskentällä Málagaa vastaan.Charles, tú sí que vales Marca. Viitattu 22.8.2023. 21\. tammikuuta 2021 hän onnistui maalinteossa rangaistuspotkulta ottelussa Atlético Madridia vastaan.Dmitrovic Penalty Almost Derails Unshakable Atlético Madrid On La Liga Week 19 Forbes. Viitattu 22.8.2023. 4\. heinäkuuta 2021 Dmitrović siirtyi vapaana agenttina Sevillaan ja solmi seuran kanssa vuoteeen 2025 asti ulottuvan sopimuksen.Marko Dmitrović, Sevilla FC's First Signing for the 2021/22 season Sevilla FC. Viitattu 22.8.2023. 23\. helmikuuta 2023 Eurooppa-liigan ottelussa PSV Eindhovenia vastaan hollantilaisjoukkueen kannattaja hyökkäsi Dmitrovićin kimppuun kesken ottelun. Kyseinen mieshenkilö oli jo aikaisemmin asetettu pääsykieltoon kaikille maan stadioneille vuoteen 2026 asti Hollannin jalkapalloliiton toimesta. Hän oli kuitenkin päässyt stadionille sisään ystävänsä pääsylipulla. Mieshenkilö sai teostaan kolmen kuukauden vankeusrangaistuksen ja lisäksi hänelle asetettiin 40 vuoden pääsykielto stadioneille sekä kahden vuoden pääsykielto stadionalueelle.PSV Eindhoven: Fan given 40-year stadium ban for attack on Sevilla goalkeeper Marko Dmitrovic BBC Sport. Viitattu 22.8.2023. == Maajoukkueura == Elokuussa 2016 Dmitrović nimettiin ensimmäistä kertaa Serbian maajoukkueen kokoonpanoon vuoden 2018 MM- karsintaotteluun Irlantia vastaan.Muslin odabrao 26 igrača za Irce! Tu je Katai, ali nema devet igrača sa prvog spiska... mozzartsport.com. Viitattu 22.8.2023. Ensimmäisen ottelunsa maajoukkueessa hän pelasi 14. marraskuuta 2017, kun Serbia kohtasi ystävyysottelussa Etelä-Korean.South Korea 1-1 Serbia ESPN. Viitattu 22.8.2023. == Lähteet == == Aiheesta muualla == * Marko Dmitrovićin tilastot BDFutbol-sivustolla * Marko Dmitrovićin tilastot Soccerway-sivustolla Luokka:Serbialaiset jalkapallomaalivahdit Luokka:Vuonna 1992 syntyneet Luokka:Elävät henkilöt
Suomessa pesivät tiaiset

Suomessa pesii kuusi tiaislajia, joista talitiainen on runsaslukuisin ja kuusitiainen vähälukuisin. Suomen pesimälajistoon kuuluvat pyrstötiainen, pussitiainen ja partatiainen (nykyiseltä nimeltään viiksitimali) eivät kuulu tiaisten heimoon, vaan omiin heimoihinsa. Suomessa pesivät tiaiset, niiden pesimäkanta-arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Parus major Talitiainen 1 800 000 2 000 000 2 300 000 elinvoimainen (LC) Cyanistes caeruleus Sinitiainen 640 000 700 000 760 000 elinvoimainen (LC) Poecile montanus Hömötiainen 440 000 540 000 670 000 erittäin uhanalainen (EN) Lophophanes cristatus Töyhtötiainen 270 000 360 000 430 000 vaarantunut (VU) Poecile cinctus Lapintiainen 56 000 92 000 150 000 silmälläpidettävä (NT) Periparus ater Kuusitiainen 36 000 61 000 85 000 elinvoimainen (LC) == Lähteet == Luokka:Luettelot linnuista Luokka:Tiaiset Luokka:Suomen linnusto
Venäjän Ukrainaan kohdistaman hyökkäyksen vahinkorekisteri

Venäjän Ukrainaan kohdistaman hyökkäyksen aiheuttamien vahinkojen rekisteri () on kansainvälinen tietokanta Venäjän 24. helmikuuta 2022 aloittaman hyökkäyssodan vahingoista Ukrainassa. Toukokuussa 2023 perustettu rekisteri on alkuvaiheessaan kolmivuotinen hanke. Hanketta jatketaan tarvittaessa tämän alkujakson jälkeen. Rekisteri toimii Euroopan neuvoston yhteydessä. Rekisterin kotipaikka on Alankomaiden Haagissa. Heinäkuussa 2023 vahinkorekisterin tukijoiksi oli liittynyt 43 valtiota. Peruskirjansa mukaan rekisterin tarkoituksena on tallettaa todisteita ja vaatimuksia koskevaa tietoa vahingoista, kuolonuhreista/katoamisista ja loukkaantumisista, jotka ovat aiheutuneet Venäjän federaation Ukrainaa vastaan kohdistamien, kansainvälisesti väärinä pidettyjen toimenpiteiden johdosta 24. helmikuuta 2022 lähtien Ukrainan kansainvälisesti tunnustettujen rajojen ja aluevesien sisällä kaikille luonnollisille ja juridisille henkilöille, samoin kuin Ukrainan valtiolle, sen alueellisille ja paikallisille viranomaisille, valtiollisille tai valtion ohjaamille entiteeteille. == Lähteet == Luokka:Kansainvälinen oikeus Luokka:Venäjän hyökkäys Ukrainaan 2022 Luokka:Rekisterit
Göran Bäck

Göran Bäck (1923–2003) oli suomalainen keramiikkataiteilija, jonka monet työt ovat Arabian valmistamia arki- ja ammattiastiastoja, kuten suunnittelijan nimikirjaimin nimetty, 1960-luvulla hyvin suosittu suurkeittiöastiasto GB. Bäck aloitti uransa Arabian tehtailla vuonna 1945 dreijaajana, ja pian Kaj Franck valitsi hänet pian tärkeäksi assistentikseen. Bäck valmisti mallikappaleita myös muun muassa Kaarina Aholle ja Ulla Procopélle. Työnantajaltaan saamansa stipendin turvin Bäck opiskeli lukuvuoden 1957–1958 Saksan littotasavallassa ja sai sen jälkeen Arabialla ensimmäisiä itsenäisiä suunnittelutehtäviä. Bäck jäi Arabialta eläkkeelle vuonna 1986, ja seuraavana vuonna järjestettiin Arabian museon galleriassa näyttely Göran Bäck, tuotesuunnittelua ja keraamista muotoilua 1956–1986. ==Lähteet== Luokka:Suomalaiset keramiikkataiteilijat Luokka:Suomalaiset muotoilijat Luokka:Vuonna 1923 syntyneet Luokka:Vuonna 2003 kuolleet
Kanelitanssija

Kanelitanssija (Neopipo cinnamomea) on pikkunappareihin kuuluva lintulaji. Lajia tavataan Etelä-Amerikassa. == Koko ja ulkonäkö == Kanelitanssija kasvaa 9–10 cm pitkäksi. Sukupuolet muistuttavat enimmäkseen toisiaan ulkonäöltään. Lajin päälaella on koiraalla keltainen ja naaraalla oranssinruskea laikku. Pää ja selkä ovat harmahtavan ruskeat ja siivet ja perä ovat punaisemmat. Kanelitanssijan vatsa on punaruskea. == Levinneisyys ja elintavat == Kanelitanssijaa tavataan Guyanasta Ecuadoriin ja Peruun ulottuvalta alueelta. Lajin elinympäristöä ovat kosteiden hiekkamaiden metsät. Kanelitanssija liikkuu yksin tai pareittain, ja toisinaan se liittyy sekaparviin muiden lintujen kanssa. == Lähteet == Luokka:Pikkunapparit
Turkin kansalaisuus

Turkin kansalaisuus on laillinen suhde yksittäisen henkilön ja Turkin tasavallan välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Turkin kansalaisia ovat kaikki sellaiset henkilöt, jotka syntyvät avioparille, jonka osapuolista vähintään toisella on Turkin kansalaisuus. Mikäli vanhemmat eivät ole naimisissa, Turkin kansalaisuus periytyy vain äidin kautta. Isän kohdalla kansalaisuus periytyy vasta sen jälkeen, kun isyys on varmennettu. == Kansalaisuuden saaminen hakemuksella == Hakemuksen perusteella Turkin kansalaisuus voidaan myöntää, mikäli henkilö täyttää seuraavat ehdot: * on täysi-ikäinen * on asunut Turkissa yhtäjaksoisesti vähintään viisi vuotta * osoittaa aikomusta asettua Turkkiin * ei ole terveydentilansa perusteella vaaraksi Turkin kansanterveydelle * on todettu hyvämaineiseksi * osaa puhua tyydyttävästi turkkia * pystyy elättämään itsensä ja mahdolliset holhottavansa * ei ole uhka Turkin kansalliselle turvallisuudelle Helpotettua reittiä Turkin kansalaisuuden voi saada myös investoimalla muun muassa seuraavissa tapauksissa: * henkilö on investoinut vähintään 500 000 Yhdysvaltain dollaria Turkkiin * henkilö omistaa, tai on osoittanut aikomuksensa ostaa, vähintään 250 000 dollarin arvoisen kiinteistön * henkilö on todistettavasti työllistänyt vähintään 50 turkkilaista Turkin kansalaisen kanssa naimisissa olevat henkilöt voivat hakea Turkin kansalaisuutta, mikäli he täyttävät seuraavat ehdot: * avioliitto on kestänyt vähintään 3 vuotta * pari asuu yhdessä * ulkomaalainen puoliso ei ole tehnyt mitään, mikä haittaisi avioeloa * ulkomaalainen puoliso ei ole uhka Turkin kansalliselle turvallisuudelle == Kaksoiskansalaisuus ja kansalaisuudesta luopuminen == Turkki sallii kaksoiskansalaisuuden. Turkki kuitenkin kohtelee kaksoiskansalaisia kuitenkin ainoastaan Turkin kansalaisina, mikäli nämä saapuvat Turkkiin. Turkin perustuslain mukaan Turkin kansalaisuus voidaan poistaa vain, jos henkilö on syyllistynyt sellaiseen rikokseen, joka liittyy uskollisuuteen valtiota kohtaan. == Lähteet == Luokka:Kansalaisuus kansalaisuus
Kanadan parlamenttitalo

Kanadan parlamenttitalo (, ) on maan pääkaupungissa Ottawassa sijaitseva Kanadan parlamentin päärakennus, jossa Kanadan parlamentin edustajainhuone ja senaatti kokoontuvat. == Historia == thumb|Tulipalossa tuhoutunut parlamenttitalo Nykyistä parlamenttitaloa alettiin rakentamaan vuonna 1916 sen jälkeen, kun entinen parlamentti oli tuhoutunut lähes kokonaan tulipalossa samana vuonna. Parlamenttitalon uudelleenrakennus alkoi melkein heti tulipalon jälkeen. Rakennuksen peruskiven laski prinssi Arthur 1. syyskuuta 1916. Kanadan parlamentin ensimmäinen istunto rakennuksessa pidettiin 26. tammikuuta 1920. Rakennus kuitenkin valmistui virallisesti Kanada-päivänä 1927. == Lähteet == Luokka:Parlamenttitalot Parlamenttitalo Luokka:Ottawan rakennukset ja rakennelmat
Euroopan unionin sirusäädös

Euroopan unionin sirusäädös eli Euroopan parlamentin ja neuvoston asetus Euroopan puolijohde-ekosysteemiä vahvistavasta toimenpidekehyksestä on Euroopan unionin säädös, joka tavoitteena on vahvistaa Euroopan kilpailukykyä puolijohdeteollisuudessa. Säädös on myös seurausta puolijohdepulasta, jonka vuoksi autoteollisuus on joutunut vähentämään tuotantoaan. Helmikuussa 2022 julkaistun säädöksen myötä luvattiin 42 miljardia euroa tukea puolijohdeteollisuudelle. Asetus hyväksyttiin huhtikuussa 2023. Säädöksen myötä eurooppalaiselle puolijohdeteollisuudelle on tullut 22 miljardia euroa rahoitusta, josta 13,7 miljardia on yksityisiltä tahoilta. Tavoitteena on kasvattaa Euroopan unionin osuutta globaaleista puolijohdeteollisuuden markkinoista 20 prosenttiin vuoteen 2030 mennessä. Hankkeeseen kuuluu kolme "pilaria": suuren mittakaavan teknologisen kapasiteetin rakentaminen ja innovointi; kehys julkisten ja yksityisten investointien kannustamiseen tuotantolaitoksille; ja koordinaatio European Semiconductor Boardin kautta Euroopan komission, jäsenvaltioiden ja sidosryhmien välillä. Yhdysvalloissa on vastaava CHIPS and Science Act, joka on 52,7 miljardin dollarin ohjelma puolijohdeteollisuuteen. == Projekteja == Infineon Technologies aloitti toukokuussa 2023 uuden tehtaan rakentamisen Dresdeniin viiden miljardin euron investoinnilla. Investointi on Infineonin suurin yksittäinen investointi sen historiassa. == Lähteet == == Aiheesta muualla == * European Chips Act * European Chips Act: Communication, Regulation, Joint Undertaking and Recommendation Luokka:Euroopan unionin asetukset
Zane C. Hodges

pienoiskuva|Zane C. Hodges Zane Hodges (1932–2008) oli yhdysvaltalainen teologi, professori ja tekstuaalinen kriitikko. Zane Hodges oli professori Dallasin teologisessa seminaarissa noin 27 vuotta ja on kirjoittanut useita kirjoja. Hänen mielipiteensä pelastusopista ja tekstikritiikistä ovat hyvin kiistanalaisia. Zane Hodges oli plymouthinveljien jäsen. == Opit == Zane Hodges opetti ilmaisen armon teologiaa, mikä on kristillinen soteriologinen aate, jossa pelastus tulee vain uskosta, niin ettei pahat teot tai edes apostasia voi saada ihmistä menettämään pelastusta, vaikka Jumala kurittaakin syntivää kristittyä. Hodges opetti, että Bysantin tekstilaitos on kaikista tarkin uuden testamentin teksilaitos. Hodgesin kiistanalaisin oppi on niin sanottu "ristitön evankeljumi". Hodges alkoi opettamaan noin 90-luvulla, että ainoa edellytys pelastukseen on uskoa, että Jeesus antaa ikuisen elämän uskovalle. Hodges uskoi, ettei ihmisen tarvitse tietää Jeesuksen kuolemasta tai ylösnoususta saada pelastus. Ristittömän evankeljumin oppi on aiheuttanut kiistaa ilmaisen armon teologien keskellä, johtuen siitä, että useammat ilmaisen armon teologit kieltävät Hodgesin "Ristittömän evankeljumin". == Viitteet == Luokka:Yhdysvaltalaiset evankelistat Luokka:Vuonna 1932 syntyneet Luokka:Vuonna 2008 kuolleet
Loïc Badé

Loïc Badé (s. 11. huhtikuuta 2000 Sèvres, Ranska) on ranskalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskuspuolustaja. == Seurajoukkueura == 30\. joulukuuta 2016 Badé liittyi ranskalaisseura Le Havren junioriakatemiaan.Loic BADE (PFC-U17) signe au Havre AC! Panamefoot. Viitattu 22.8.2023. Ensiesiintymisensä seuran edustusjoukkueessa hän teki 10. tammikuuta 2020 ottelussa Niortia vastaan.Niort vs. Le Havre 0 - 1 Soccerway. Viitattu 22.8.2023. 20\. kesäkuuta 2020 Badé allekirjoitti ensimmäisen ammattilaissopimuksensa Lensin kanssa.Le jeune Loïc Badé (20 ans) passe pro avec Lens L'Équipe. Viitattu 22.8.2023. 5\. heinäkuuta 2021 Badé teki ranskalaisseura Rennesin kanssa viisivuotisen sopimuksen.Loïc Badé, première recrue du Stade Rennais F.C.! Stade Rennais FC. Viitattu 22.8.2023. Hän teki ensimmäisen maalinsa joukkueessa 4. marraskuuta 2021 slovenialaista NŠ Muraa vastaan Konferenssiliigan lohkovaiheen ottelussa.Rennes 1-0 NŠ Mura UEFA.com. Viitattu 22.8.2023. 1\. syyskuuta 2022 Badé siirtyi englantilaiseen Nottingham Forestiin kauden 2022–2023 kestävällä lainasopimuksella, joka sisälsi osto-option kauden päätteeksi.Reds sign defender Loïc Badé Nottingham Forest Football Club. Viitattu 22.8.2023. 3\. tammikuuta 2022 Badé lainasopimus englantilaisseuran kanssa kuitenkin purettiin.Así juega Loïc Badé: dominio aéreo y contundencia Estadio Deportivo. Viitattu 22.8.2023. 4\. tammikuuta 2023 Badé siirtyi espanjalaisseura Sevillaan kauden 2022–2023 loppuun asti kestävällä lainasopimuksella.Badé officially signs for Sevilla FC Sevilla FC. Viitattu 22.8.2023. Hän onnistui murtautumaan joukkueen avauskokoonpanoon ja onnistui lisäksi maalinteossa kahdesti lainapestinsä aikana. Lainakauden jälkeen Sevilla hankki Badén pysyvällä siirrolla ja teki pelaajan kanssa vuoteen 2027 asti ulottuvan sopimuksen.Badé se queda en el Sevilla: firma hasta 2027 Estadio Deportivo. Viitattu 22.8.2023. == Lähteet == == Aiheesta muualla == * Loïc Badén tilasto Soccerway-sivustolla Luokka:Ranskalaiset jalkapalloilijat Luokka:Vuonna 2000 syntyneet Luokka:Elävät henkilöt
For All the Dogs

For All the Dogs on kanadalaisen rap-artisti Draken kahdeksas studioalbumi. Albumin julkaisi 6. lokakuuta 2023 OVO ja Republic Records. Albumilla vierailee mm. Chief Keef, SZA, Yeat, 21 Savage ja J. Cole. Tuotannosta vastaavat mm. BNYX, Lil Yachty, SadPony ja Drake itse. Albumin kappale 8AM in Charlotte nousi Billboard Hot 100 -listan ensimmäiselle sijalle, ollen Draken kahdennestoista ensimmäisen sijan saavuttanut kappale. == Mainostus == Syyskuun 14. päivänä Drake ja SZA jakoivat sosiaalisessa mediassa kansikuvan, joka kuvaa Halle Berryä vuoden 2012 Kids' Choice Awards -gaalassa, viitaten yhteiseen kappaleeseen; päivää myöhemmin single "Slime You Out" vahvistettiin ja julkaistiin. Kappaleen kansikuva ei kutenkaan ollut sosiaalissa mediassa julkaistu kuva, sillä Drake halusi välttää riidan Berryn kanssa, joka ilmaisi turhautumisensa kansikuvaa kohtaan. Päivää myöhemmin Drake ilmoitti, että albumi viivästyy jälleen, vedoten ristiriitaan It's All a Blur -kiertueen kanssa. == Kappaleet == # # # # # # # # # # # # # # # # # # # # # # # == Lähteet == Luokka:Draken albumit Luokka:Vuoden 2023 albumit
Rainer Hiltunen

Aarno Rainer Hiltunen (s. 23. joulukuuta 1966 Oulu) on suomalainen juristi, joka on toiminut tasa-arvovaltuutettuna vuodesta 2023 alkaen. Hiltunen valmistui oikeustieteen kandidaatiksi Lapin yliopistosta vuonna 1995. Hän on toiminut muun muassa SETAn pääsihteerinä 1996–2002 ja työskennellyt vähemmistövaltuutetun ja yhdenvertaisuusvaltuutetun toimistossa. Tasa- arvovaltuutettuna hän aloitti huhtikuussa 2023. ==Lähteet== Luokka:Vuonna 1966 syntyneet Luokka:Elävät henkilöt Luokka:Suomalaiset juristit Luokka:Tasa- arvovaltuutetut
Uusi alku

thumb Uusi alku on riihimäkeläisen kuvataiteilijan Jussi Gomanin tekemä suuri teos Riihimäellä Oravankadun ja Pohjoisen Rautatienkadun kiertoliittymässä vuodelta 2021. Teokseen kuuluu veistos kiertoliittymän keskellä ja betonisten meluseinien maalauksia. Veistoksessa on kolme päävärein maalattua ruukkua, joiden sivusta versovat kukat. Päävärein värjättyihin menuseiniin on maalattu jättimäisiä marjoja ja hedelmiä. Teos on toteutettu osana kaupunkitekniikan investointeja kaupungin julkisen taiteen periaatteiden mukaisesti. == Lähteet == Luokka:Riihimäen patsaat ja muistomerkit
Luettelo televisiosarjan Shin Mūmin jaksoista

Shin Mūmin (jap. 新ムーミン, "Uusi Muumi") on animaatiosarja, joka on tehty Muumeista. Se oli jatkoa vuosina 1969–1970 esitetylle Mūmin-animelle. == Luettelo Shin Mūmin jaksoista == # Alkuperäinen nimi Englanninkielinen nimi 1 " ゆめ・ゆめ・ゆめ" Dream, Dream, and Dream 2 "春を呼ぶ火祭り" Fire Festival to usher in Spring 3 "今日は、おしゃまさん" Hello, Precocious Girl (=Too-Ticky) 4 "スナフキンが帰って来た" Snufkin's back 5 "狼なんかこわくない" Who's Afraid of Wolf? 6 "落ちてきた星の子" Down came a star child 7 "白い馬と満月と" With White Horse and Full Moon 8 "ふしぎなスプーン" Mysterious Spoon 9 "おじさんは手品師? " Is Uncle a Magician? 10 "署長さんがいなくなる" The police inspector is gone 11 "ムーミン谷は穴だらけ" Moomin Valley is full of holes 12 "鏡の中のマネマネ" Mane- Mane(mimicry) in the mirror 13 "ヘムレンさんの約束" The Hemulen's Promise 14 "メソメソ君のマイホーム" The House of Meso-Meso 15 "ムダ騒動はムダ" Pointless Disturbance is Pointless 16 "ミイってやさしいの? " Is Mee tender? 17 "ノンノンの願い" Nonnon’s Wish 18 "海の風車" Windmill of the sea 19 "ふしぎな遊星人" Mysterious alien from planet 20 "ママのハンドバッグ" Mama's handbag 21 "花占い大事件" The big incident of Flower Divination 22 "町からきた少年" Boy from town 23 "ママ、ごめんなさい" Sorry, Mama 24 "時計を作ろう" Let's make the clock 25 "夏への扉" The Door into Summer 26 "金色のしっぽ" Golden tail 27 "ニョロニョロが怒った" Nyoro- Nyoro(=Hattifatteners) get angry 28 "信じる?信じない? " To believe or not to believe? 29 "水晶玉にはなにがみえる" What is visible in the crystal ball? 30 "消えないおばけ" Ghost who doesn't disappear 31 "おかしなケンカ" Strange Quarrel 32 "消えた人形" The missing doll 33 "ひとりぽっちのパパ" Lonely Papa 34 "ぼくは王様だ!" I am King! 35 "パパの古い靴" Papa's old shoes 36 "おじいちゃんは世界一" Grandpa is No.1 in the world 37 "月夜になる鐘" The bell that rings on moonlit nights 38 "赤い月の呪い" Curse of the red moon 39 "笑いの仮面" Mask of Laughter 40 "やぶれた絵本" Torn Picture-book 41 "言葉が消える?" The words disappear? 42 "はばたけ!ペガサス" Flutter! Pegasus 43 "アリオンのたて琴" Arion's Harp 44 "雲と遊ぼう" Let's play with the clouds 45 "眠りたい眠れない" Want to sleep, cannot sleep 46 "飛行鬼にまけるな!" Don’t be defeated by the flying demon (=The Hobgoblin) ! 47 "氷の国をぬけだせ" Get away from Icy Country 48 "こわれたくびかざり" Broken Necklace 49 "消えちゃった冬" Winter which has disappeared 50 "パパのぼうけん" Papa's Adventure 51 "スナフキンなんか大きらい" I hate you, Snufkin 52 "さらばムーミン谷" Farewell, Moomin valley Ohjaajat Rintaro Masami Iwasaki ==Lähteet== https://moomin.fandom.com/wiki/New_Moomin Luokka:Luettelot televisiosarjojen jaksoista
Gitte

Gitte on naisen etunimi. Se on lyhentymä Birgitta-nimen tanskalais- norjalaisesta asusta Birgitte ja sen saksalais-ranskalaisesta vastineesta Brigitte. Nämä nimet juontuvat muinaiskelttiläisen jumalattaren nimestä Brigit, jonka merkitys on ’korkea, korotettu’. Digi- ja väestötietoviraston mukaan Suomessa on vuoteen 2023 mennessä tilastoitu noin 110–120 Gitte-nimistä naista. == Nimipäivät == Norjassa Gittellä on nimipäivä 30. huhtikuuta. Gitte- nimi sisältyi aikoinaan myös Ruotsin almanakkaan. Vuosina 1986–1992 Gitten ruotsalainen nimipäivä oli 20. joulukuuta.Lindgren, Birgitta: Namnlängden och namnens placering under olika tider. – == Tunnettuja Gitte-nimisiä == * Gitte Lillelund Bech (s. 1969), tanskalainen poliitikko * Gitte Hænning (s. 1946), tanskalainen laulaja ja näyttelijä * Birgitte ”Gitte” Lauströer (1943–2016), suomalainen ulkomaankirjeenvaihtaja * Gitte Madsen (s. 1969), tanskalainen käsipalloilija ja olympiavoittaja * Gitte Sunesen (s. 1971), tanskalainen käsipalloilija ja olympiavoittaja == Lähteet == Luokka:Etunimet
Björneborg (Ruotsi)

Björneborg on vanha ruukkiyhdyskunta Kristinehamnin kunnassa Ruotsin Värmlannissa. Se sijaitsee noin 10 kilometriä kaakkoon keskustaajama Kristinehamnista, ja siellä on noin tuhat asukasta. Suurin työnantaja on norjalaisen Scana Industrier -yhtiön omistama metallitakomo, joka juontaa juurensa 1600-luvun puolivälissä perustettuun rautaruukkiin. Vuonna 1950 kirjoitettiin Suomen Poriin, ruotsiksi Björneborg, ohjautuvan jonkin verran Ruotsin Björneborgiin osoitettua kirjepostia. ==Lähteet== Luokka:Ruotsin taajamat Luokka:Ruotsin ruukit Luokka:Kristinehamnin kunta
Kirjallisuusvuosi 1707

Kirjallisuusvuosi 1707 käsittelee vuoden 1707 tärkeitä kirjallisuuden tapahtumia, uutisia ja julkistuksia. == Tapahtumia == * Ruotsin kuninkaallinen kansliakollegio määräsi, että maan kaikkien kirjapainojen oli luovutettava yksi kappale kaikkia painamiaan teoksia maan yliopistoille (vapaakappaleoikeus). * Irlannin ensimmäinen yleisölle avoin kirjasto Marsh's Library avattiin Dublinissa. == Julkaisuja == * William Dampier - A Discourse of Winds (merimatkan kuvaus) * Alain-René Lesage - Le diable boiteux * Isaac Newton - Arithmetica Universalis * Lordi Shaftesbury - Concerning Enthusiasm to Lord Somers * Isaac Watts - Hymns and Spiritual Songs * Nils Örn - Kurtze beschreibung des Lapplandes (uudistettu versio) ==Lähteet== 1707 Luokka:1707